ক্যাম্পাস রিপোর্ট ১৮:২২ , আগস্ট ০৭ , ২০১৯
ইউল্যাবের ধানমন্ডি ক্যাম্পাসে ‘ডেঙ্গু প্রতিরোধে করণীয় ও সতর্কতা’ শীর্ষক আলোচনা সভা অনুষ্ঠিত হয়েছে আজ ৭ আগস্ট। আয়োজনে শিক্ষা মন্ত্রণালয়ের উপমন্ত্রী মহিবুল হাসান চৌধুরী প্রধান অতিথি হিসেবে উপস্থিত ছিলেন। তিনি শিক্ষার্থীদেরকে সমাজের বিবেক উল্লেখ করে ডেঙ্গু সমস্যা সমাধানে সমাজ ও দেশের প্রতি দায়বদ্ধতা ও নাগরিক চেতনাবোধ থেকে সবার আগে তাদেরকে এগিয়ে আসার অনুরোধ করেন। এডিস মশা যেন আমাদের ঘরবাড়ি, শিক্ষাঙ্গন বা কর্মক্ষেত্রে বাসা বাধতে না পারে সে বিষয়ে করণীয় সম্পর্কে আলোচনা করেন। ইউল্যাবের ইউল্যাবের উপাচার্য অধ্যাপক ড. জহিরুল হক এ সময় বক্তব্য প্রদান করেন। তিনি সবাইকে নিজ উদ্যোগে সচেতন হওয়ার আহ্বান জানান।
সামাজিক দায়বদ্ধতার জায়গা থেকে ধানমন্ডিস্থ ৫টি বেসরকারি বিশ্ববিদ্যালয়ের উদ্যোগে আয়োজিত ডেঙ্গু রোধে করণীয় ও সতর্কতা বিষয়ক সচেতনতামূলক অনুষ্ঠানের যাত্রা ইউল্যাব থেকে শুরু হয়। অন্যান্য বিশ্ববিদ্যালয়গুলোর মধ্যে রয়েছে ইস্টার্ন ইউনিভার্সিটি, স্ট্যামফোর্ড ইউনিভার্সিটি বাংলাদেশ, স্টেট ইউনিভার্সিটি অব বাংলাদেশ এবং দি পিপলস ইউনিভার্সিটি অব বাংলাদেশ।